Trang Fødsel

Trang fødsel er et norsk popband dannet i Bergen i 1992 av lærerstudentene Hans Petter Aaserud og Jørund Fluge Samuelsen. Bandet fremfører norskspråklig popmusikk og har gjennom stor konsertaktivitet og hyppig radiospilling vunnet et stort publikum. Medlemmene har også vært mye brukt som studiomusikere, produsenter og låtskrivere for en rekke andre artister som Odd Nordstoga, Asgeir Borgemoen, Bjarte Hjelmeland, Alexander Denstad With og Heine Totland. Høsten 2009 sluttet Jørund Fluge Samuelsen, John Vinge, Tord Riiser og Ole Amund Gjersvik i bandet mens Hans Petter Aaserud fortsetter bandet med nye musikere. Fra og med 2011 har Arne Hovda vært fast medlem.

Tidlig historie 
Trang fødsel ble dannet i 1992 som en duo, og opptrådte for det meste på gaten og i klubber. Ett år senere ble bandet utvidet med et medlem, da bassisten Ole Amund Gjersvik ble med, og nok et år senere ble Frank Jakobsen med på trommer. I 1995 kom bandets femte besetningsmedlem John Vinge på tangenter med, og samme år ga de ut sitt første album, Bare Barnet, på eget selskap.

Karriere 
I 1996 fikk Trang fødsel flere kontrakttilbud fra større plateselskaper, og de valgte Norsk Plateproduksjon, som samlet bandet i studio i desember samme år. Flere sanger fra Bare barnet ble innspilt på ny på albumet Hybel, og albumet solgte til sammen omtrent 65 000 eksemplarer. Bandet ble nominert til «årets låt» for «Kursiv» under utdelingen av Spellemannprisen 1997, men tapte for Espen Linds «When Susannah Cries». Frank Jakobsen valgte å slutte i bandet samme år, og Tord Riiser kom inn som ny perkusjonist.

I 1998 lanserte bandet sitt tredje album, Feber. Albumet fikk relativt god mottakelse, men ble ikke like stor suksess som Hybel. Året etter kom albumet Damp, som på tross av gode anmeldelser fikk så dårlig salg at det endte i at bandet ble oppløst. Bandmedlemmene fortsatte å arbeide innen musikk, og i 2003 slo den opprinnelige trioen Aaserud, Samuelsen og Gjersvik seg sammen igjen og hadde gjenforeningskonserter landet rundt. De lanserte i 2005 samlealbumet De aller beste.

Medlemmer 

Nåværende medlemmer
 Hans Petter Aaserud – vokalist, gitar (1993–)
 Arne Hovda – tangenter, kor (2009–)
 Jan Ole Kristensen – gitarer, kor (2009–)
 Roger Allan Ivin – kontrabass, kor (2011–)
 Bjørn Sæther – trommer (2011–)

Tidligere medlemmer
 Trond Augland – trommer (2009–2011)
 Erlend Hølland – kontrabass (2009–2011)
 Tord Riiser – trommer (1997–2009)
 Jørund Fluge Samuelsen – fløyte, sang (1993–2009)
 Ole Amund Gjersvik – bass (1993–2009)
 John Vinge – keyboard (1995–2009)
 Frank Jakobsen – trommer (1993–1997)

Diskografi

Album 

 2011 – Ryktet (Sony Music)
 2007 – Hammock (Sony BMG)
 2005 – De aller beste (Sony BMG)
 1999 – Damp (Norsk Plateproduksjon)
 1998 – Feber (Norsk Plateproduksjon)
 1997 – Hybel (Norsk Plateproduksjon)
 1995 – Bare barnet (Kursiv Plater)

Singler 

 2020 – «Her skal vi bygge og her skal vi bo»
2019 – «1000 karameller»
2018 – «Likerække»
2018 – «Jeg er faen meg det beste som har skjedd deg»
 2014 – «Livet mitt lever meg»
 2011 – «Because I Can Sing»
 2010 – "Ryktet"
 2009 – "Utopia"
 2005 – «Det skulle bare mangle»
 2005 – «På fredag»
 2003 – «Det kimer i klokker og klirrer i glass» 
 1999 – «Hele veien hjem» 
 1999 – «L.i.g.g. u.n.n.a.» 
 1998 – «Bing Bang» 
 1998 – «Manisk» 
 1998 – «Drømmedame» gikk rett inn på toppen av salgslistene. Den har figurert på platene Feber og De Aller Beste.
 1997 – «James Bond» 
 1997 – «Midt i trynet» 
 1997 – «Livet det er helt ålreit» 
 1997 – «Hippie» 
 1997 – «Kursiv» har figurert på platene Bare Barnet, Hybel og De Aller Beste.

Litteratur 
 Siren Steen, Bård Ose og Jan Eggum (red.) Norsk pop- og rockleksikon, Vega Forlag, 2005

Eksterne lenker 
 
 
 
  Om Trang Fødsel på musikkinfomasjonssenterets nettavis Miclex

Norske rockegrupper
Band etablert i 1992